Võru Teataja 13. oktoober 1927  Talupidajaid ähvardab karja hävinemine, rahvaharidusselts töötab edukalt, ka kooliolud on head.    Vili on põllupidajatel koristatud ja ollakse peksuga lõpul. Saak väike.  Siiski on juhuseid, et mõned tänavu vilja rohkem on saanud kui möödunud aastatel. Ka põhku on saadud liiga vähe, millepärast talupidajad mures on, kuidas kariloomi üleval pidada. Karja hävitamine ehk aitaks hädast, kuid loomad ei maksa praegusel ajal midagi. Üldse on põllupidajate väljavaated kurvad, sest puuduvad igasugused võimalused seisukorra parandamiseks.  Seltsielu edenb Uue-Antslas jõudsasti. Kõik valla intelligents on koondunud kohaliku haridusseltsi ümber ja töötatakse väsimata. Korraldatakse  tihti pidusid, milles näitetegelased suudavad rahvale pakkuda rohkem kui teised ümbruskonna seltsid ja sellepärast ka rahva suur osavõtt pidudest aitabki seltsi majanduslikku külge järk-järgult kindlustada. Saadud sissetulekutest on selts omale muretsenud vastava mööbli ja muud tarbed näitelava sisseseadeks. S.a septembri kuul lasti teha uued dekoratsioonid Tartust kohale kutsutud kunstnikkudel, missugune töö seltsil oma 70.000 mrk maksma läks. Sellega on praegu seltsil siin ümbruskonnas ja üle Võrumaa  parimad näitelava tarbed olemas. Näitetrupil on praegu õppimisel ja lavastatakse kohalikus rahvamajas 30. oktoobril s.a kuulus draama "Kaotatud õigused", kus publikumil võimalus avaneb näha ilusat näidendit ja uusi dekoratsioone.Kooli olud on siin paremas korras. Kuldre Algkool, mis ainukene vallas, hakkas töötama 3. okt s. a. alates 6-klassikomplektiga. Kuuendaks õpetajaks määrati koolivalitsuse poolt hra Richard Melts. Agara koolijuhi hra Taali hoolitsemisel on koolile selle ülevalpidaja - valla summadest  muretsetud kõik tarvilised õppevahendid, mispärast töötamine õpetajatel, seda enam, et ruumid maitserikkalt värvitud ja põrandad õlitatud, rahuloldav on.